EkBass/fiwiki-20250220-pages-articles huggingface dataset:
Neuvostoliiton ja Japanin suhteet ennen toista maailmansotaa

Neuvostoliiton ja Japanin suhteet pohjautuivat ennen toista maailmansotaa Venäjän keisarikunnan ja Japanin keisarikunnan samoin kuin myös muiden maiden kilpailulle Kaakkois-Aasiassa lähinnä Kiinan alueista. Japani liittoutui vuonna 1902 Britannian kanssa, mikä mahdollisti sille liittymisen ensimmäiseen maailmansotaan Saksan toimilupa-alueiden saamiseksi Versailles'n rauhan 156. artiklan perusteella, vaikka myös Kiina oli ollut ympärysvaltojen puolella ensimmäisessä maailmansodassa ja siellä oli ollut odotuksia Saksan toimilupa- alueen palaamisesta Kiinan suoraan hallintaan. Japanin politiikka heijasti periaatteessa Britannian pyrkimyksiä padota Venäjän vaikutusvallan kasvua Aasiassa, minkä vuoksi se pääsi hyötymään niin Kiinan kuin Koreankin alueista. ==Neuvosto-Venäjä ja Japani== Japani osallistui monien ympärysvaltojen tapaan Venäjän interventioon vahvan asemansa takaamiseksi Kiinassa. Japani laski joukkoja maihin Vladivostokissa. ==Neuvostoliitto ja Japani== Maiden välit normalisoituivat jossain määrin, kun Japani veti joukkonsa pois Neuvosto- Venäjältä. Kuitenkin vuosina 1938 ja 1939 Neuvostoliitto ja Japani joutuvat kahteen aseelliseen yhteenottoon keskenään, joissa Neuvostoliitto onnistui torjumaan Japanin hyökkäykset. ===Halhin-Golin taistelut=== Neuvostoliitto torjui 1938 Japanin rajoitetun hyökkäyksen kahdelle kukkulalle sekä vuonna 1939 laajahkon hyökkäyksen Mongoliaa vastaan, jonka turvallisuuden Neuvostoliitto oli ryhtynyt takaamaan. == Aiheesta muualla == Luokka:Japanin historia Luokka:Japanin kahdenväliset suhteet Luokka:Neuvostoliiton historia Luokka:Neuvostoliiton kahdenväliset suhteet
Seututie 305

Seututie 305 kulkee Hauholla Hämeenlinnassa. Se palvelee pieniä kyliä matkan varrella. Tien pituus on noin 16 kilometriä. ==Historiaa== Kun valtatien 3 uusi osuus Hämeenlinnasta Tampereelle valmistui 1960-luvulla, vanha osuus Hämeenlinnasta Pälkäneelle numeroitiin seututieksi 305 ja korjattiin perusteellisesti. Vuonna 1990 tämä tie muutettiin kantatieksi 57 ja maantienumero 305 siirtyi Hämeenlinnan ja Hauhon väliselle tielle. Ennen numeromuutosta seututie 305 on ollut yhdystie 3054. 305 Luokka:Hämeenlinnan liikenne
Eino Guttorm

Eino Guttorm (24. helmikuuta 1941 Utsjoki – 11. toukokuuta 2005 Utsjoki) oli pohjoissaamelainen kirjailija ja kirvesmies. Guttormin teoksiin vaikutti voimakkaasti hänen kotiseutunsa Lappi. Hän kirjoitti sekä pohjoissaamen että suomen kielellä. Hänelle myönnettiin vuonna 1999 Saamelaisneuvoston kirjallisuuspalkinto. Guttormin tuotantoon kuuluvat muun muassa romaani Tunturimorsian (1989) ja runoteos Duoddara šuvva (1985). Hän kirjoitti 1980-luvulla näytelmiä utsjokelaiselle Rávgos-teatterille. Hänen saamelaiskirjallisuuttaan on myös käännetty. Guttorm sai kesäkuussa 2003 syytteen lapsen seksuaalisesta hyväksikäytöstä. Käräjäoikeuden langettama puolentoista vuoden ehdoton vankeusrangaistus muuttui hovioikeudessa vuodeksi ja kahdeksi kuukaudeksi. Guttorm löydettiin kuolleena kotoaan toukokuussa 2005. == Lähteet == Luokka:Saamelaiskirjailijat Luokka:Suomalaiset kirjailijat Luokka:Seksuaalirikoksista tuomitut henkilöt Luokka:Vuonna 1941 syntyneet Luokka:Vuonna 2005 kuolleet
60 Minute Man

60 Minute Man on suomalaisen arkkitehti- ja taiteilijaparin Casagrande & Rintalan arkkitehtoninen installaatio Venetsian arkkitehtuuribiennaaliin vuonna 2000. Teoksessa Casagrande & Rintala istuttivat tammimetsän hylättyyn proomuun, jonka hinasivat Venetsiaan ja avasivat julkiseksi puistoksi. Puut istutettiin Venetsian kaupungin 60 minuutin aikana tuottaman biologisesti puhdistetun ja kompostoidun viemärijätteen päälle. "Tämä puisto on istutettu ihmisjätteelle, jonka on tuottanut Venetsian kaupunki kuudenkymmenen minuutin aikana." The New York Timesin arkkitehtuurikriitikko Herbert Muschamp nosti 60 Minute Man -teoksen henkilökohtaiseksi suosikikseen biennaalissa ja työ edusti Suomea New Trends of Architecture in Europe and Japan 2001 näyttelyissä Tokiossa, Portossa ja Rotterdamissa. == Whitney Museumin Floating Island == Vuonna 2005 Whitney Museum of American Art toteutti ulkoasultaan Casagrande & Rintalan 60 Minute Manin kanssa lähes samanlaiseen teoksen Floating Island, joka perustui pohjautuvan maataiteilija Robert Smithsonin luonnoksiin vuodenlta 1970. Robert Smithson kuoli lentokone onnettomuudessa vuonna 1973. Teoksessa puita kasvavaa proomua hinattiin Manhattanin saaren ympäri. ==Lähteet== Luokka:Casagrande & Rintalan teokset en:60 Minute Man (architecture) it:60 Minute Man
Bourg-en-Bresse

Bourg-en-Bresse on ranskalainen kaupunkikunta, joka on Ainin departementin hallintokaupunki. Ainin departementti on osa Rhône-Alpesin aluetta. == Maantiede == Bourg-en-Bressen kaupunki sijaitsee 70 kilometriä Lyonista koilliseen, 30 kilometriä Mâconista itään ja 50 kilometriä Lons-le-Saunierista länteen. Genevestä on matkaa kaupunkiin 120 kilometriä. Bourg sijaitsee länteen Jura-vuoristosta ja sen läntisimmän osan Revermontin huipuista, ja kaupungin lävitse virtaa Reyssouze-joki ennen kuin se laskee Saônejokeen. == Historia == Bourg on ollut ennen Ranskan vallankumousta olleen Bressen maakunnan pää- ja hallintokaupunki. Roomalaisajalta peräisin olevia rakennusten ja rakenteiden jäänteitä on kaivettu kaupungissa esille kohtalaisen runsaasti. Kuitenkin näistä on ollut vaikea ajoittaa kaupungin tarkkaa perustamisaikaa ja on todennäköistä, että paikalla on antiikin aikana sijainnut vain suuri kelttiläis-roomalainen maatila. Nykyisin keskiaika on huomattavasti enemmän läsnä alueella kuin antiikki. Bourg korotettiin vapaakaupungin asemaan vuonna 250. Sen kohtalo sidottiin voimakkaasti Savoijin hallitsijoiden kohtaloihin. Tämä hallitsijasuku takasi kaupungin voimakkaan kehityksen. Tästä oli seurauksena myös, että Savoijin herttuat valitsivat kaupungin Bressen maakunnan pää- ja hallintokaupungiksi. Ranskan kuningas Frans I valloitti kaupungin Savoijin herttuoilta vuonna 1535. Kaupungin valloitti kuitenkin takaisin hallintaansa Sovoijin herttua Philbert Emmanuel, joka muutti koko kaupungin vahvaksi linnoitukseksi. Kaupungin muurit pystyivät vastustamaan Ranskan kuninkaan Henrik IV tekemää piiritystä, joka kesti kuusi kuukautta. Lopullisesti Bourg-en Bressen kaupunki luovutettiin Ranskan alaisuuteen vuonna 1601. Vallankumouksen aikana kaupunki otti nimekseen Épi-d'Or. Vuonna 1814 itävaltalaiset joukot ryöstivät kaupungin seurauksena kokemastaan vahvasta vastustuksesta. == Väestö == Asukasluvun kehitys 1962 1968 1975 1982 1990 1999 2006 32 596 37 887 42 181 41 098 40 972 40 682 40 156 Vuodesta 1962 lähtien väestömäärä on puhdistettu kaksinkertaisesta laskennasta Vuodesta 1962 lähtien väestömäärä on puhdistettu kaksinkertaisesta laskennasta Vuodesta 1962 lähtien väestömäärä on puhdistettu kaksinkertaisesta laskennasta Vuodesta 1962 lähtien väestömäärä on puhdistettu kaksinkertaisesta laskennasta Vuodesta 1962 lähtien väestömäärä on puhdistettu kaksinkertaisesta laskennasta Vuodesta 1962 lähtien väestömäärä on puhdistettu kaksinkertaisesta laskennasta Vuodesta 1962 lähtien väestömäärä on puhdistettu kaksinkertaisesta laskennasta == Lähteet == == Aiheesta muualla == * Bourg-en-Bressen kaupungin kotisivut * Matkailuinformatiota Quid-sivuilla * Bourg-en-Bresse-infoa Luokka:Ranskan kaupungit Luokka:Ainin kunnat
Ravi Kapoor

Ravi Kapoor (s. 27. kesäkuuta 1969 Liverpool, Englanti) on intialaista alkuperää oleva näyttelijä, joka tunnetaan parhaiten rooleistaan tv-sarjoissa Gideon's Crossing ja Yli synkän virran (Crossing Jordan). Ennen sijoittumista Los Angelesiin, Kapoor työskenteli näyttelijänä Englannissa kymmenen vuotta. Kapoor on naimisissa näyttelijä Meera Simhanin kanssa. ==Valikoidut saavutukset== *Crossing Jordan (Dr. Mahesh "Bug" Vijayaraghavensatanaryanamurthy), 2001-2007 *Gideon's Crossing (Dr. Siddhartha "Sid" Shandar), 2000-2001 *Bribery and Corruption (Detective Sergeant Kahn), 1997 *The Peacock Spring (Hem), 1996 Luokka:Englantilaiset näyttelijät Luokka:Vuonna 1969 syntyneet Luokka:Elävät henkilöt
Joe Henderson

Joe Henderson (24. huhtikuuta 1937 - 30. kesäkuuta 2001) oli yhdysvaltalainen jazz-saksofonisti. Henderson vaikutti nuorena Detroitin 1950-luvun jazzpiireissä. Kahden vuoden armeijassa vietetyn ajan jälkeen (1960-1962) hän muutti New Yorkiin, jossa häntä opasti musiikissa Kenny Dorham. Henderson liittyi Horace Silverin yhtyeeseen. Lähdettyään yhtyeestä vuonna 1966, hän jatkoi työskentelyä freelancena ja johti myös Kenny Dorhamin ohella big bandiä. Hän soitti useissa Blue Noten 1960-luvun levytyksissä. Hän kuoli vuonna 2001 kärsittyään pitkällisestä keuhkolaajentumasta. ==Valikoitu diskografia== *Page One (Blue Note 1963) *Our Thing (Blue Note 1963) *In 'n Out (Blue Note 1964) *Inner Urge (Blue Note 1964) *Mode for Joe (Blue Note 1966) *The Kicker (Milestone 1967) *Tetragon (Milestone 1967) *Four (Verve 1968) *Straight, No Chaser (Verve 1968) *Power to the People (Milestone 1969) *Joe Henderson in Japan (Milestone 1971) *The Elements (Milestone 1973) *Canyon Lady (Milestone 1973) *Multiple (Milestone 1973) *Relaxin' at Camarillo, (Contemporary 1979) *The State of the Tenor Live at the Village Vanguard (Blue Note 1985) *SKYDANCE : Joe Henderson w/ Jon Ballantyne Trio :, (Justin Time 1989) *Lush Life: The Music of Billy Strayhorn (Verve 1991) *So Near, So Far (Musings for Miles), (Verve 1992) *Double Rainbow: The Music of Antonio Carlos Jobim, (Verve 1994) Luokka:Yhdysvaltalaiset jazzsaksofonistit Luokka:Grammy-palkinnon saajat Luokka:Vuonna 1937 syntyneet Luokka:Vuonna 2001 kuolleet Luokka:Afroamerikkalaiset
Natalia Sánchez

Natalia Sánchez Molina (s. 27. maaliskuuta 1990 Madrid) on espanjalainen näyttelijä, laulaja ja malli. Hänen tunnetuin roolinsa on Teté Capdevila televisio­sarjassa Serranon perhe. Hän myös lauloi sarjasta alkunsa saaneessa Santa Justa Klan -yhtyeessä. == Ura == Sánchezin ensimmäinen elo­kuva oli Clara & Elena (2001), viimeisin La Ira (2009). Ennen rooliaan Serranon perheessä hän vieraili muun muassa sarjoissa Compañeros (2002) ja Javier ya no vive solo (2003). == Yksityiselämä == Sánchez on pari­suhteessa näyttelijä Marc Clotetin kanssa ja he saivat tyttö­lapsen tammi­kuussa 2019. == Filmografia == Elokuvat Elokuvat Elokuvat Vuosi Nimi Rooli 2001 Clara y Elena 2003 Dum dum Natalia Sánchez Molina 2004 Hipnos La Niña 2006 Los aires difíciles Charo 2007 Los Totenwackers Raquel 2009 La Ira Carolina Televisio Televisio Televisio Vuosi Nimi Rooli 2002 Compañeros Vero 2002 Periodistas Claudia niña 2003 Javier ya no vive 2003–2008 Serranon perhe Teté Capdevila 2005 Los Recuerdos de Alicia Alicia 2009 Acusados Marina Domenech Ballester 2012 Amar en tiempos revueltos Cecilia Armenteros Marín 2016 Temporada baja == Aiheesta muualla == * * == Lähteet == Luokka:Espanjalaiset näyttelijät Luokka:Espanjalaiset laulajat Luokka:Vuonna 1990 syntyneet Luokka:Elävät henkilöt Luokka:Seulonnan keskeiset artikkelit
Pauline Betz

Pauline May Betz Addie (6. elokuuta 1919 Dayton, Ohio – 31. toukokuuta 2011 Potomac, Maryland) oli yhdysvaltalainen naistennispelaaja. Hän voitti viisi Grand Slam -kaksinpelimestaruutta ja oli loppuottelussa kolme kertaa häviävänä osapuolena. Jack Kramer kutsui häntä toiseksi parhaaksi koskaan näkemäkseen naistennispelaajaksi heti Helen Wills Moodyn jälkeen. Nopeudestaan ja päättäväisyydestään tunnettu Betz vei Wimbledonin kaksinpelimestaruuden 1946 häviämättä erääkään. Kyseessä oli hänen ainoa esiintymisensä Wimbledonissa. Samana vuonna hän oli mukana maansa Wightman Cup -joukkueessa Britanniaa vastaan pelatussa sarjassa, jossa hän voitti sekä kaksin- että nelinpeliottelunsa ja johdatti siten Yhdysvallat voittoon. Betzin amatööriura loppui 1947, kun hänet tulkittiin ammattilaiseksi pelkästään sillä perusteella, että hän tutki mahdollisuuksia sellaiseksi ryhtymiseen. Toisaalta toinen maailmansota oli aiemmin rajoittanut hänen mahdollisuuksiaan osallistua kansainvälisiin turnauksiin. Betz valittiin International Tennis Hall of Famen jäseneksi 1965. Hän esiintyi Time-lehden kannessa syyskuussa 1946. Hän oli naimisissa The Washington Postin urheilutoimittaja Bob Addien kanssa ja oli runoilija Kim Addonizion äiti. Nuorena aikuisena Betzillä oli tapana viettää aikaansa elokuva-alan ihmisten kanssa. ==Grand Slam -turnaukset== *Ranskan mestaruuskilpailut **Kaksinpelin finaalissa: 1946 **Nelinpelin finaalissa: 1946 **Sekanelinpelin mestaruus: 1946 *Wimbledon **Kaksinpelin mestaruus: 1946 **Nelinpelin finaalissa: 1946'' *Yhdysvaltain mestaruuskilpailut **Kaksinpelin mestaruus: 1942, 1943, 1944, 1946 **Kaksinpelin finaalissa: 1941, 1945 **Nelinpelin finaalissa: 1942, 1943, 1944, 1945 **Sekanelinpelin finaalissa: 1941, 1943 ==Grand Slam -finaalit kaksinpelissä== ===Voitot (5)=== Vuosi Turnaus Vastustaja loppuottelussa Loppuottelun tulos 1942 Yhdysvaltain mestaruuskilpailut Louise Brough Clapp 4–6, 6–1, 6–4 1943 Yhdysvaltain mestaruuskilpailut (2) Louise Brough Clapp 6–3, 5–7, 6–3 1944 Yhdysvaltain mestaruuskilpailut (3) Margaret Osborne duPont 6–3, 8–6 1946 Wimbledon Louise Brough Clapp 6–2, 6–4 1946 Yhdysvaltain mestaruuskilpailut (4) Patricia Canning 11–9, 6–3 ===Loppuotteluhäviöt (3)=== Vuosi Turnaus Vastustaja loppuottelussa Loppuottelun tulos 1941 Yhdysvaltain mestaruuskilpailut Sarah Palfrey Cooke 7–5, 6–2 1945 Yhdysvaltain mestaruuskilpailut Sarah Palfrey Cooke 3–6, 8–6, 6–4 1946 Ranskan mestaruuskilpailut Margaret Osborne duPont 1–6, 8–6, 7–5 ==Lähteet== Luokka:Yhdysvaltalaiset tennispelaajat Luokka:Vuonna 1919 syntyneet Luokka:Vuonna 2011 kuolleet
Alvarezsaurus

Alvarezsaurus oli pieni, kevytrakenteinen, linnunkaltainen teropodi ja dinosaurussuku.http://www.dinosaur- world.com/feathered_dinosaurs/alvarezsaurus_calvoi.htm Se käveli kahdella jalalla. Sukuun kuului yksi laji, A. calvoi. Alvarezsaurus eli 80 miljoonaa vuotta sitten myöhäisellä liitukaudella. Alvarezsauruksen fossiileita on löydetty Argentiinasta. == Fossiilit == Alvarezsauruksesta on löydetty selkänikama, lapaluu, osittainen lantio ja osittaiset takaraajat sekä hampaita. Kalloa ei ole löydetty. == Ruumiinrakenne == Vaikka Alvarezsauruksen luuranko on epätäydellinen, siitä on saatu selville että kyseisellä dinosauruksella oli pitkät jalat, pitkät hampaat, lyhyet eturaajat, pitkä S-asennossa ollut kaula sekä pitkä ja ohut häntä. Häntä oli yli puolet Alvarezsauruksen pituudesta. Pitkät jalat osoittavat että Alvarezsaurus oli nopea juoksemaan. Kuten sukulaisensa, Alvarezsaurus tunnetaan eturaajoista joissa kummassakin oli yksi suuri kynsi.http://www.prehistoric- wildlife.com/species/a/alvarezsaurus.html Yleinen yksimielisyys on että Alvarezsaurus on käyttänyt kynsiään kolojen tekemiseen termiittikekoihin. Mallintamistutkimukset eivät kuitenkaan ole esittäneet paljon tukea tälle teorialle. Saattaa olla että eturaajojen todellinen tarkoitus pysyy yhä tuntemattomana. == Nimi == Alvarezsaurus tarkoittaa "Alvarezin liskoa". Alvarezsaurus on nimetty historioitsija Don Gregorio Alvarezin mukaan. Hänen mukaan on myös nimetty muun muassa Alvarezsauridae-heimo, johon alvarezsaurit kuuluvat. Alvarezsaurus on ensimmäinen löydetty alvarezsauri. Myöhemmin tämä ryhmä nimettiin alvarezsaureiksi Alvarezsauruksen mukaan. == Luokittelu == Alvarezsaurus luokiteltiin alun perin dinosauruksiin, mutta myöhemmissä tutkimuksissa se uudelleenluokiteltiin lentokyvyttömäksi linnuksi. Myöhemmät löydökset alvarezsaureista ovat johtaneet kaikkien alvarezsaurien, Alvarezsaurus mukaan lukien, luokitteluun dinosauruksiksi (katso haplocheirus sollers). == Koko == Alvarezsauruksen pituus oli kaksi metriä ja paino 20 kilogrammaa. == Muuta == Toinen samasta muodostelmasta kuin Alvarezsaurus löydetty alvarezsauri on achillesaurus. Sen on tosin esitetty olevan Alvarezsauruksen synonyymi. == Lähteet == Luokka:Alvarezsauridae
Heikki Kallio (shakinpelaaja)

Heikki Julius Kallio (s. 15. lokakuuta 1980 Vaasa) on suomalainen shakin suurmestari. Kallion Elo-vahvuusluku on ollut korkeimmillaan Maailman shakkiliitto FIDE:n listoilla 2522 pistettä http://ratings.fide.com/id.phtml?event=501778 (tammikuun 2002 listoilla), mikä on toiseksi korkein saavutus Suomessa (Tomi Nybäckin jälkeen). Hänen saavutuksiaan ovat muun muassa voitto Budapestin First Saturday -shakkiturnauksessa maaliskuussa 2005 http://firstsaturday.hu/0503/index.htm (tuloksella 8,5/11). ==Lähteet== ==Aiheesta muualla== * Luokka:Shakin suurmestarit Luokka:Suomalaiset shakinpelaajat Luokka:Elävät henkilöt Luokka:Vuonna 1980 syntyneet
Jennifer Finnigan

Jennifer Christina Finnigan (s. 22. elokuuta 1979 Montreal, Quebec) on kanadalainen näyttelijä. Hänet tunnetaan Emmy-voitokkaasta roolistaan Bridget Forresterina yhdysvaltalaisessa saippuasarjassa Kauniit ja rohkeat (The Bold and the Beautiful) vuosina 2000–2004. == Elämäkerta == Finnigan näytteli tilannekomediassa Student Bodies ja tv-elokuvassa The Stalking of Laurie Show joulukuussa 2000. Vuonna 2000 hän myös näytteli Taraa jaksossa ”The Tale of the Last Dance” 7. tuotantokaudella sarjassa Pelottaako?. Vuonna 2004 Finnigan nähtiin Almay-kosmetiikan mainoksissa. Lisäksi esiintyi kymmenessä Yli synkän virran -jaksossa patologi Devan Maguirena 2004. Vuonna 2005 hän näytteli Marni Flissia NBC:n sarjassa Committed, jota lähetettiin vain 13 jaksoa ennen kuin sarja lopetettiin vähäisten katsojalukujen takia. Hänellä oli Alex Sinclairin rooli Dead Zone -sarjassa, jaksoissa ”Double Vision”, ”A Very Dead Zone Christmas” ja "Exile". Vuosina 2005–2007 Finnigan oli tähtenä CBS:n draamasarjassa Kodinpuolustaja, näytellessään yleistä syyttäjää. Finnigan on ainoa henkilö, joka on voittanut kolme peräkkäistä Daytime Emmy -palkintoa (29th, 30th, 31st Award). Kaikki ”erinomaisena nuorena näyttelijänä” (Outstanding Younger Actress) hänen roolistaan Bridget Forresterina Kauniissa ja rohkeissa. Finnigan meni naimisiin näyttelijä Jonathan Silvermanin kanssa kesäkuussa 2007 Mykonosin saarella Kreikassa. Heidän tyttärensä syntyi syyskuussa 2017. == Ura == *Kodinpuolustaja (Close to Home) – Annabeth Chase (2005–2007) *Committed – Marni Fliss (2005) *Yli synkän virran (Crossing Jordan) – Dr. Devan Maguire (2004) *Kauniit ja rohkeat (The Bold and the Beautiful) – Bridget Forrester (2000–2004) *Big Wolf on Campus – Muffy, parodia Buffy, vampyyrintappajasta (Buffy the Vampire Slayer) (2001) *The Stalking of Laurie Show – Laurie Show (2000) *Student Bodies – Kim McCloud (1998–1999) == Lähteet == == Aiheesta muualla == * * Luokka:Kanadalaiset televisionäyttelijät Luokka:Vuonna 1979 syntyneet Luokka:Elävät henkilöt
Eugene Byrd

Eugene Byrd (s. 28. elokuuta 1975 Philadelphia, Pennsylvania) on yhdysvaltalainen näyttelijä. Hän on ollut muun muassa elokuvissa Sleepers, 8 Mile, Lift ja Anacondas:The Hunt for the Blood Orchid. Hän näytteli tohtori Sidney Trumainea televisiosarjassa Yli synkän virran. == Valikoitu filmografia == * Your Friendly Neighborhood Spider-Man, Lonnie Lincoln, 2025 (televisiosarja) * Light and the Sufferer, Kaz, 2007 * Confess, Terell Lessor, 2005 * Buds for Life, Paul Dobson, 2004 * Anacondas: The Hunt for the Blood Orchid, Cole Burris, 2004 * One Point O, Nile, 2004 * 8 Mile, Wink, 2002 * Demon Island, Doug, 2002 * Enslavement: The True Story of Fanny Kemble, Jack, 2000 * Whiteboys, Khalid, 1999 * Kostoisku 2 (The Substitute 2: School's Out), Mase, 1997 * Color of Justice, Kenny, 1997 * Sleepers – katuvarpuset (Sleepers), Rizzo, 1996 * Dead Man, Johnny 'The Kid' Pickett, 1995 * Chris Cross, Oliver Cross, 1993 (televisiosarja) * Bad Attitudes, James, 1992 * Täydellinen sointu, 1-2 (Perfect Harmony), Landy Allen, 1991 * Murha Mississippissä (Murder in Mississippi), Ben Jr, 1990 * True Blue, Timmy Powers, 1989 (televisiosarja) * Seesamitie (Sesame Street), Jelani (1987–1990), 1969 (televisiosarja) * My Little Girl, Arthur, 1987 == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Jesolo

Jesolo (venetsiaksi Gèxoło) on kaupunki Italian Veneton alueella Venetsian metropolikaupungissa Adrianmeren rannalla. Jesolossa on arviolta 26 122 asukasta (vuonna 2015) ja sen pinta-ala on 95,2 neliökilometriä. Jesolossa on rantakatu, kävelykatu ja kaksi pitkää bulevardia. Alueen läntisestä niemenkärjestä itäiseen niemenkärkeen on 15 kilometriä. Jesolo on kesäisin suosittu matkailukohde. == Lähteet == == Aiheesta muualla == * Kaupungin internetsivut Luokka:Veneton kaupungit Luokka:Venetsian metropolikaupungin kunnat
Rosemary Clooney

Rosemary Clooney () oli yhdysvaltalainen laulajatar ja näyttelijätär. == Ura == Clooney toimi laulajana etenkin 1940- ja 1950-luvuilla. Hän loi uran myös näyttelijänä ja hänen tunnetuin elokuvansa on Valkea joulu (, 1954) jossa hän näytteli yhdessä Bing Crosbyn, Vera-Ellenin ja Danny Kayen kanssa. Vuonna 2002 hänet palkittiin elämäntyö-Grammyllä. Hän sai myös laulajan urastaan tähden Hollywood Walk of Famelle. == Yksityiselämä == Rosemary Clooney oli George Clooneyn täti; George Clooneyn isä, televisioesiintyjä Nick Clooney, oli hänen veljensä. Rosemary Clooney oli naimisissa kolme kertaa, joista näyttelijä José Ferrerin kanssa kahdesti. Heillä oli viisi lasta. Hänen kolmas ja viimeinen avioliittonsa solmittiin vuonna 1997 Dante DiPaolon kanssa. Se kesti aina Clooneyn kuolemaan asti. Rosemary Clooney kuoli keuhkosyöpään. == Kirjallisuutta == * == Aiheesta muualla == * * Rosemary Clooney NNDB:ssä * Rosemary Clooney Palladium * Rosemary Clooneyn discografia Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Hollywood Walk of Fame Luokka:Grammy-palkinnon saajat Luokka:Vuonna 1928 syntyneet Luokka:Vuonna 2002 kuolleet
Far Arden

Far Arden on suomalainen rockyhtye, joka perustettiin vuonna 1987. Silloin kokoonpano oli Esko Nevalainen (laulu, kitara), Jamppa GT Heikkinen (rummut), Ari-Matti Jänkälä (basso), Juha Lindberg (kitara) ja Arto Willman (kosketinsoittimet). Willman vaihtui pian kitaristi Eero Mahkoseen. Tämä kokoonpano levytti vuonna 1989 ensimmäisen singlen "Lisa". Debyytin jälkeen seurasi kaksi singleä, yksi ep ja ensimmäinen kokopitkä albumi Wind and Change vuonna 1993. Pian tämän jälkeen Jänkälä ja Mahkonen jättivät yhtyeen ja heidän tilalleen tulivat Jari Pietilä (kitara) ja Esa Koukkari (basso). Vuonna 1996 myös alkuperäinen kitaristi Juha Lindberg lopetti. Tämä kokoonpano alkoi vuonna 1998 nauhoittaa levyä Free Pictures (2001). Nauhoituksien aikana rumpali Heikkinen vaihtui Jarkko Aroon. Levyn ilmestymisen jälkeen kokoonpanoon tuli kosketinsoittaja Juha Sutela ja basisti vaihtui Lauri Väkevään. Vuonna 2005 basistiksi tuli Asko Karhunen. Kesällä 2012 ilmestyi Far Ardenin kolmas levy Songs of Intuition. Vuodenvaihteessa 2012–2013 pitkäaikainen rumpali Jarkko Aro vaihtui Ari Harjuun. Vuoden 2016 lopussa basisti Asko Karhusen eron jälkeen bassoa on soittanut Pekka Kotila. Keväällä 2022 rumpali Ari Harjun jätettyä bändin tuli hänen tilalleen Eero Karhunen. Samalla basistiksi palasi Asko Karhunen ja Pekka Kotila siirtyi soittamaan kitaraa. == Julkaisut == * Wind and Change (1993) * Free Pictures (2001) * Songs of Intuition (2012) == Nykyinen kokoonpano == * Esko Nevalainen (laulu, kitara, huuliharppu) * Jari Pietilä (soolokitara) * Asko Karhunen (basso, taustalaulu) * Eero Karhunen (rummut) * Pekka Kotila (kitara) * Kari Kuivamäki (koskettimet) == Entiset jäsenet == * Jamppa GT Heikkinen (rummut) * Esa Koukkari (basso) * Eero Mahkonen (kitara) * Juha Liimatta (basso) * Lauri Väkevä (basso) * Ari-Matti Jänkälä (basso) * Arto Willman (koskettimet) * Juha Sutela (kitara, koskettimet, huilu, taustalaulu) * Juha Lindberg (kitara) * Jarkko Aro (rummut) * Asko Karhunen (basso) Arden, Far
Musta Leski (sarjakuvahahmo)

Musta Leski () on nimitys usealle eri Marvel-kustantamon sarjakuvissa esiintyvälle hahmolle. == Claire Voyant == Claire Voyant oli supervoimainen naispuolinen sankari, joka teki ensiesiintymisensä Mystic Comics -lehden numerossa 4 elokuussa 1940. Hän tappoi rikollisia ja toimitti näiden sielut paholaiselle. Tämä hahmo eroaa täysin Marvel Comicsin myöhemmissä sarjakuvissa esiintyvistä koodinimeä Musta Leski käytetyistä vakoojista. == Natalia Romanova / Natasha Romanoff == Natalia Alianovna Romanova / Natasha RomanoffWolverine: Origins Vol. 1 #16 Daniel Way (kirjoittaja). Steve Dillon (taiteilija). Marvel Comics. lokakuu 2007. oli ensimmäinen Mustan Lesken koodinimeä kantanut moderni Marvel Comicsin hahmo. Hahmon loivat Stan Lee, Don Rico ja Don Heck, ja teki ensiesiintymisensä Tales of Suspense -lehden numerossa 52 huhtikuussa 1964. Hahmo on ollut tekemisissä Marvel-universumin supersankariryhmien ja järjestöjen kanssa, kuten Kostajien, Puolustajien, YPKVV:n ja Ukonnuolten. Scarlett Johansson on näytellyt hahmoa elokuvissa Iron Man 2, The Avengers, Captain America: The Return of the First Avenger, Avengers: Age of Ultron, Captain America: Civil War, Avengers: Infinity War, Avengers: Endgame ja Black Widow. ==Yelena Belova== Yelena Belova on toinen Mustan Lesken koodinimeä kantanut moderni Marvel Comicsin hahmo. Hahmo teki lyhyesti ensiesiintymisensä Inhumans -lehden numerossa 5 maaliskuussa 1999 ja esiintyi kokonaan samana Marvel Knightsin minisarjassa Black Widow. Hän esiintyi vuonna 2001 toisessa Black Widow -minisarjassa Natasha Romanoffin ja Daredevilin kanssa sekä seuraavana vuonna Marvel MAXin tekemässä aikuisille suunnatussa kolmiosaisessa tarinassa Black Widow: Pale Little Spider, joka kertoi hahmon menneisyydestä. Florence Pugh on näytellyt hahmoa elokuvissa Black Widow ja Thunderbolts*, sekä Disney+-sarjassa Hakweye. == Lähteet == Luokka:Marvel-universumin supersankarit Luokka:Kostajat Luokka:Marvel- universumin kamppailulajien harrastajat Luokka:Kuvitteelliset salaiset agentit ja vakoojat Luokka:Seulonnan keskeiset artikkelit
Andor Lilienthal

thumb|Andor Lilienthal Andor (André) Arnoldovitš Lilienthal (5. toukokuuta 1911 Moskova – 8. toukokuuta 2010 Budapest) oli unkarilainen shakin suurmestari. Hän pelasi uransa aikana kymmentä maailmanmestaria vastaan, voittaen Emanuel Laskerin ja José Raúl Capablancan, Max Euwen, Aleksandr Aljehinin (kevyessä pelissä), Mihail Botvinnikin sekä Vasili Smyslovin. Lilienthal syntyi Moskovassa ja muutti vanhempiensa kotimaahan Unkariin kaksivuotiaana. Hieman boheemin maineen saava Lilienthal siirtyi nuorena ensin Wieniin ja siten Berliiniin, asuen myöhemmin myös Pariisissa. Takaisin Neuvostoliittoon hän muutti 1935–1936 ja sai maan kansalaisuuden 1939, palaten 1975 taas asumaan nuoruutensa Budapestiin. Lilienthal vietti 96-vuotispäiväänsä Budapestissa 2007. Vanhoilla päivilläänkin hän ajoi yhä autoa ja kirjoitti artikkeleita shakkilehtiin. Lilienthal oli kuollessaan shakin suurmestareista iäkkäin. ==Turnausmenestys== Lilienthal edusti Unkaria shakkiolympialaisissa vuosina 1933, 1935 ja 1937 saavuttaen kaksi henkilökohtaista kultamitalia ja yhden joukkuehopean. ==Kirjoja== * (Unkarinkielinen alkuperäisteos: Életem, a sakk Sport, Budapest 1985 (ISBN 978-9632534077)) ==Lähteet== ==Aiheesta muualla== * * Luokka:Shakin suurmestarit Luokka:Unkarilaiset shakinpelaajat Luokka:Vuonna 1911 syntyneet Luokka:Vuonna 2010 kuolleet
Tms

Lyhenteet tms tai TMS voivat tarkoittaa: * tai muuta sellaista, tms., lyhenne * Tammisaaren rautatieasema, liikennepaikkalyhenne Tms, rautatieliikennepaikka Suomessa * Texas Motor Speedway, lyhenne TMS, moottoriurheilurata Yhdysvalloissa * TMS, transkraniaalinen magneettistimulaatio * TMS, tetrametyylisilaani, NMR-spektroskopiassa käytetty sisäinen standardi * TMS, Turun Moottoriseura ry
Englantilainen aamiainen

thumb|215px|Englantilainen aamiainen. Englantilainen aamiainen () on osa Englannin ruokaperinnettä. Se on monesta ainesosasta koottu tuhti annos, jota nautitaan toisinaan myös lounaaksi tai päivälliseksi. Ruoalla on vuosisataiset perinteet, ja nykyisen koostumuksensa se sai 1900-luvun alussa. Vuosisadan puolivälistä lähtien perinteinen englantilainen aamiainen on ollut yleinen kaikkien Britannian kansankerrosten ruokapöydissä. ==Historia== Perinteisen englantilaisen aamiaisen historia ulottuu 1300-luvulle. Perinteen aloitti englantilainen maalaisaateli. Viktoriaanisella ajalla englantilainen aamiainen kehitettiin taitoa vaativaksi lajiksi, jonka kautta varakkaat saattoivat korostaa varallisuuttaan, hyvää makuaan ja kasvatustaan. Edvardiaanisella ajalla aineosat yhdenmukaistettiin. Englantilaisesta aamiaisesta tuli yleinen aamiaisruokalaji Britannian hotelleissa, junissa ja muissa paikoissa, ja täysi englantilainen aamiainen levisi myös keskiluokan perheaamiaiseksi. Kun myös työväenluokka otti sen omakseen, samanlaisen englantilaisen aamiaisen söi 1950-luvulla jo puolet briteistä. Ruoka nautittiin tyypillisesti pienessä ja halvassa kahvilassa, joka tarjosi paistettuja ruokia. Perinteinen englantilainen aamiainen on Britanniassa edelleen suosittu kaikissa kansankerroksissa. Sitä nautitaan usein myös lounaaksi tai päivälliseksi. ==Koostumus== Täysi englantilainen aamiainen on tuhti annos. Sen tyypilliset ainesosat ovat Englantilaisen aamiaisyhdistyksen mukaan pekoni, munat, brittiläinen makkara, uunipavut, paistettu tomaatti, paistetut sienet, verimakkara sekä paistettu ja paahdettu leipä. Paikallista vaihtelua kuitenkin esiintyy, ja oikeista ainesosista käydään Britanniassa edelleen keskustelua. Ruoan kanssa nautitaan teetä tai kahvia sekä appelsiinituoremehua. Leivälle voidaan levittää hilloa, voita tai marmeladia. Oikeaan englantilaiseen aamiaiseen kuuluu Culinaria-teoksen mukaan viisi ruokalajia. Klassisessa englantilaisessa aamiaisessa ne tarjotaan erikseen. Ensimmäinen ruokalaji koostuu lasillisesta appelsiinimehua tai puolikkaasta greipistä, joka on maustettu sokerilla. Myös muita hedelmiä voidaan nauttia. Toiseen ruokalajiin kuuluu kaurapuuroa tai maissihiutaleita. Puuro maustetaan voisilmällä, suolalla, fariinisokerilla ja maidolla. Maissihiutaleet syödään rapeina maidon kera. Kolmanteen ruokalajiin kuuluu munia ja pekonia sekä lisäkkeitä kuten grillattuja tomaatteja, sieniä, prinssinakkeja tai makkaroita. Neljännessä ruokalajissa on kalaa tai lihaa, kuten savusilliä, lampaan munuaisia tai kedgereetä, joka on kalasta ja riisistä tehty curryruoka. Viides ruokalaji koostuu paahtoleivästä, jolle sivellään marmeladia tai hilloa. Papuja voidaan syödä niin paahtoleivän päällä kuin lihankin kera. Aamiaisen kanssa juodaan useasti teetä. ==Lähteet== == Aiheesta muualla == Luokka:Englantilainen keittiö Luokka:Seulonnan keskeiset artikkelit es:Desayuno completo#Full English breakfast en:Full breakfast#England
Habib Bourguiba

Habib Ben Ali Bourguiba (; 3. elokuuta 1903 Monastir, Ranskan Tunisia – 6. huhtikuuta 2000 Monastir, Tunisia) oli kansainvälisesti tunnettu tunisialainen valtiomies. Hän toimi maansa ensimmäisenä presidenttinä vuosina 1957–1987. Bourguiba oli mukana maansa itsenäisyysliikkeessä pyrkimyksenä irtaantua Ranskasta. ==Elämäkerta== Bourguiba syntyi Monastirissa kahdeksasta sisaruksesta nuorimmaksi. Hän aloitti opintonsa Tunisissa ja lähti sen jälkeen Pariisin yliopistoon lukemaan lakia ja valtio-oppia. Pariisissa ollessaan hän tutustui Mathilde Lorainiin, jonka kanssa hän meni naimisiin vuonna 1927. Bourguiballe ja Lorainille syntyi saman vuoden 9. huhtikuuta poika, Habib Bourguiba nuorempi, joka ryhtyi myös poliitikoksi. Käännyttyään islaminuskoon Lorain otti käyttöön nimen Moufida Bourguiba. Bourguiba palasi perheensä kanssa Tunisiaan ja liittyi vuonna 1928 sanomalehtiin l’Etendard Tunisien ja Sawt At-Tunisi. Ranskan viranomaiset syyttivät Bourguibaa "yllytyksestä rotusortoon". Sen jälkeen hän perusti siirtomaavaltaa vahvasti vastustaneen lehden L'Action Tunisienne. Bourguiba vietti toisen maailmansodan ensimmäiset vuodet vankeudessa. Hän nousi Tunisian presidentiksi tasavallan synnyttyä 25. heinäkuuta 1957. Kylmän sodan vuosina Bourguiban Tunisialla oli läheiset suhteet Yhdysvaltoihin. Presidentin aikana Tunisiassa toteutettiin useita merkittäviä uudistuksia; mm. naisten oikeudet paranivat moniavioisuuden tultua kriminalisoiduksi ja avioeron laillistetuksi. Uudistettujen lakien mukaan tytöt eivät myöskään voineet mennä naimisiin 17 vuotta nuorempina. Presidentti Bourguiba vieraili Suomessa vuonna 1963. Presidentti Habib Bourguiba boikotoi 13. syyskuuta 1965 Casablancassa alkanutta arabimaiden huippukokousta. Hän oli sitä mieltä, että Yhdistynyt Arabitasavalta voi saavuttaa arabimaiden luottamuksen vain lopettamalla laajentumispolitiikkansa ja luopumalla ajattelutavastaan, että se on arabinationalismin johtava maa. Maaliskuussa 1975 Tunisian kansalliskokous äänesti Bourguiban elinikäiseksi presidentiksi. 6. marraskuuta 1987 hän kuitenkin joutui eroamaan terveyssyistä ja korkean ikänsä johdosta. Hän kuoli 96-vuotiaana ja hänet on haudattu mausoleumiin Monastiriin. ==Lähteet== == Aiheesta muualla == Luokka:Tunisian presidentit Luokka:Vuonna 1903 syntyneet Luokka:Vuonna 2000 kuolleet Luokka:Diktaattorit
Tarjanne

Tarjanne voi viitata seuraaviin asioihin: ==Sukunimi== * Törnqvist–Tarjanne, suomalainen suku * Atte Tarjanne aik. Törnqvist (1862–1922), nuorsuomalainen poliitikko, opettaja, päätoimittaja ja järjestöjohtaja * Iina Tarjanne (1865–1942), suomalainen järjestöaktiivi, yksi Marttaliiton perustajista * Jukka Tarjanne, Artturi Johannes Törnqvist (1866–1946), kouluneuvos * Onni Tarjanne (1864–1946), arkkitehti * Pekka Tarjanne (1937–2010), kansanedustaja, Postin pääjohtaja * Päivö Tarjanne (1903–1989), diplomaatti * Tapio Tarjanne (1901–1941), hallinto-oikeuden professori * Toivo Tarjanne (1893–1988), oikeuskansleri. ==Järvi ja laiva== * Tarjanne (myös Tarjannevesi), järvi Pirkanmaan maakunnassa * S/S Tarjanne, 1908 Lehtoniemi & Taipaleen telakalla valmistunut, edelleen käytössä oleva suomalainen höyrylaiva
Gremlin (sarjakuvahahmo)

Gremlin on Marvel-kustantamon sarjakuvissa esiintyvä superroisto. Gremlin esiintyi ensimmäisen kerran amerikkalaisen Incredible Hulk -lehden numerossa #187 vuonna 1975. Hahmon loivat Len Wein ja Herb Trimpe. ==Historia== Gremlin on venäläinen mutantti, joka loi itselleen korkeateknologisen haarniskan voidakseen liittyä Neuvostosupersotilaisiin. Hän käytti hetken aikaa itsestään nimitystä Titaanimies, mutta kuoli taistelussa Rautamiestä vastaan. ==Voimat ja varusteet== Gremlin on mutantti, joka omaa neronlahjat radioaktiivisen säteilyn muutettua hänen aivojaan. Fyysisesti Gremlin on kuitenkin tavallista ihmistä heikompi. ==Lähteet== *Marvel Directory -sivuston profiili Gremlinistä (englanniksi) Luokka:Marvel-universumin superroistot Luokka:Marvel-universumin supersankarit Luokka:Marvel-universumin mutantit Luokka:Kuvitteelliset kommunistit Luokka:Kuvitteelliset nerot Luokka:Kuvitteelliset tieteilijät
V Film

V Film (aiemmin Viasat Film ja sitä ennen TV1000) on maksullinen elokuvakanava, joka näkyy digitaalisesti antenni- ja kaapeliverkossa sekä satelliittijakelussa. Kanava on aloittanut toimintansa vuonna 1989 (Suomessa vuonna 1996) ja se on osa Viaplay Group -yhtiötä. V Filmillä on Suomessa enää neljä televisiokanavaa: V Film Premiere, V Film Family, V Film Action ja V Film Hits. V Film HD (vain Canal Digitalissa) teräväpiirtokanavat on kaikista V Film -kanavista, paitsi V Film Familystä ja V Film Hitsistä. V Film esittää elokuvia ympäri vuorokauden ilman mainoskatkoja. Suomessa V Film on saatavilla Viasatin kautta sekä suomen- että ruotsinkielisenä. Viasat Film Comedy ja Viasat Film Family yhdistyi 5. huhtikuuta 2017 nimeksi Viasat Film Family. == Historia == Alun perin TV1000 (nykyinen V Film) näkyi vain Ruotsissa. Myöhemmin kanava laajentui muihin Pohjoismaihin, Suomeen, Tanskaan ja Norjaan. Vuoden 2004 alussa TV1000 East aloitti toimintansa. East suunnattiin Baltian maihin, Venäjälle, sekä muihin Itä-Euroopan maihin. Lokakuussa 2005 aloitettiin pelkästään venäläisiä elokuvia näyttävä kanava, TV1000 Russkoe Kino. Balkanin maihin tarkoitettu TV1000 Balkan aloitti lähetyksensä vuonna 2006. 1. maaliskuuta 2012 kaikki TV1000 -kanavat muuttuivat Viasat Film -kanaviksi. 1\. kesäkuuta 2020 kaikki Viasat Film -kanavat muuttuivat V Film -kanaviksi. 1\. syyskuuta 2004 TV1000 -kanavat järjesteltiin uudelleen; Cinema ja kolme muuta TV1000 -kanavaa lopettivat ja niiden tilalle tuli neljä uutta teemakanavaa. Nykyiset kanavat ovat seuraavanlaiset: * V Film Premiere esittää elokuvia. * V Film Premier HD esittää Viasat Film Premieren elokuvia teräväpiirtona. * V Film Action esittää toimintaelokuvia. * V Film Action HD esittää Viasat Film Actionin toimintaelokuvia teräväpiirtona. * V Film Family esittää lastenohjelmia- elokuvia ja muuta viihdettä. * V Film Hits esittää hittielokuvia. == Näkyvyysalueet == TV1000 aloitti toimintansa vuonna 1989 Ruotsissa, nykyisin Viasat Film -kanavat näkyvät satelliittivälitteisinä koko Euroopassa sekä Keski- ja Pohjois-Aasiassa. Kaapeliverkoissa kanava on nähtävissä Norjassa, Tanskassa, Suomessa, Serbiassa, Bosnia ja Hertsegovinassa, Montenegrossa, Virossa ja Venäjällä. == Entiset logot == Tiedosto:Viasat TV1000.png|2009 – 2012 Tiedosto:Viasat film.png|2012 – 2020 == Lähteet == == Aiheesta muualla == * Viasatin kotisivut Luokka:Televisiokanavat Luokka:Vuonna 1989 perustetut televisiokanavat
Ana Hickmann

Ana Hickmann (s. 1. maaliskuuta 1981 Santa Cruz do Sul, Rio Grande do Sul) on brasilialainen malli. Hickmann on tullut tunnetuksi huomattavan pitkistä jaloistaan, ja hän oli aiemmin Guinnessin ennätysten kirjassa ”maailman pitkäsäärisimpänä mallina”. Hän on 185 senttimetriä pitkä ja hänellä on vaalea tukka ja siniset silmät. Maxim-lehti sijoitti hänet vuonna 2004 sadan kuumimman naisen listan 47. ja vuonna 2005 85. sijalle. Hickmann meni 14. helmikuuta 1998 naimisiin Alexander Correan kanssa ollessaan täyttämässä vasta 17 vuotta. ==Lähteet== ==Aiheesta muualla== *Hickmannin kotisivut Luokka:Brasilialaiset mallit Luokka:Vuonna 1981 syntyneet Luokka:Elävät henkilöt
Goethe-Institut

Goethe-Institut e.V. on Saksan liittotasavallan kulttuuri-instituutti, joka toimii maailmanlaajuisesti. Se perustettiin vuonna 1951. Instituutti on nimetty Johann Wolfgang von Goethen mukaan. Goethe-Institut haluaa herättää kiinnostusta saksan kieleen ja tukea sen opiskelua. Se tekee myös kansainvälistä kulttuuriyhteistyötä. Instituutti välittää monipuolista ja ajankohtaista tietoa saksalaisesta kulttuurista, yhteiskunnasta ja poliittisesta elämästä. Goethe-Institutin kulttuuri- ja koulutusohjelmat tuottavat kulttuurien välistä vuoropuhelua ja osallistavia elämyksiä. Ne edistävät kansalaisyhteiskunnan rakentumista ja maailmanlaajuista liikkuvuutta. Goethe-Institutit ja Goethe-keskukset, kulttuuriyhdistykset, lukusalit, tutkintopaikat ja kielikeskukset ovat jo yli 60 vuoden ajan olleet monen ihmisen ensikontakti Saksaan. Monivuotinen kumppanuus johtavien tahojen kanssa yli 90 maassa on lujittanut luottamusta Saksaan. Goethe-Institut haluaa tehdä yhteistyötä niiden kanssa, jotka toimivat aktiivisesti Saksan ja saksalaisen kulttuurin parissa. Se vastaa itse omasta toiminnastaan ja on puoluepoliittisesti riippumaton. Vuonna 2020 instituutin johtoon nimitettiin antropologi Carola Lentz. Vuonna 2023 Venäjä laittoi Venäjän Goethe- instituutin pankkitilin jäihin vastavetona Berliinin Venäjä-talon tilin jäädyttämiselle Saksassa. Goethe-instituutilla oli tuolloin noin 200 työntekijää Venäjällä. == Goethe-Institut Suomessa == Goethe-Institut Helsingin Kampissa on esteetön ja avoin kaikille. Kirjastoa voi käyttää maksutta niin verkossa kuin paikan päällä. Kursseilla voivat kaikenikäiset opiskella saksaa kaikilla tasoilla ja suorittaa kielikokeita. Goethe-Institut tarjoaa lisäksi saksanopettajille opetusmateriaalia ja jatkokoulutusta. Goethe-Institut välittää saksalaista kulttuuria eri maissa ja haluaa antaa sijaa vuorovaikutukselle. Goethe-Institutin projektit tuovat yhteen taiteellisia, tieteellisiä, sosiaalisia ja arkipäiväisiä käytäntöjä ja ajatuksia, jotka kuvastavat kulttuurien rinnakkaiseloa yhteiskunnissamme. Tapahtumien suunnittelussa ja raportoinnissa Goethe-Institut haluaa tehdä näkyviksi aliedustettuja tiedon muotoja, kyseenalaistaa vallitsevia rakenteita ja ottaa huomioon erilaisia näkökantoja. Goethe-Institut Finnland on osa verkostoa Helsinki Art Institutions for Equality. ==Lähteet== *Goethe-Institut Finnland ===Viitteet=== == Aiheesta muualla == Luokka:Kulttuuriorganisaatiot Luokka:Saksalaiset järjestöt
Sissela Kyle

Sissela (Maria) Kyle (s. 17. marraskuuta 1957 Göteborg) on ruotsalainen näyttelijä ja koomikko. Hän on professori Gunhild Kylen ja Per Gunnar Kylen tytär. Kyle on työskennellyt Tukholman kaupunginteatterissa, Kuninkaallisessa draamateatterissa, Boulevardteaternissa ja Hamburger Börsissä. Lisäksi hän on usean vuoden ajan ollut arvostettu ohjelmanvetäjä Gaygalan-gaalassa. Vuonna 2005 Kyle palkittiin Karamelodiktstipendiet-stipendillä. Kylella on kaksi lasta. == Filmografia == * 1983 – Limpan * 1985 – Lösa förbindelser (TV-sarja) * 1988 – Liv i luckan (joulukalenteri) * 1999 – Dödlig drift * 2000 – Naken * 2000 – Livet är en schlager * 2001 – Familjehemligheter * 2003 – Kopps * 2003 – Håkan Bråkan (joulukalenteri) * 2004 – Fröken Sverige * 2004 – Bombay Dreams * 2005 – Fyra veckor i juni * 2006 – Min frus förste älskare * 2007 – Hjälp! (TV-sarja) == Aiheesta muualla == * Luokka:Ruotsalaiset näyttelijät Luokka:Ruotsalaiset koomikot Luokka:Vuonna 1957 syntyneet Luokka:Elävät henkilöt
Pasi Räsänen

Pasi Räsänen (s. 24. syyskuuta 1968) on suomalainen jääkiekkovalmentaja. Hän toimii 6. huhtikuuta 2021 lukien, Kajaanin Hokin päävalmentajana.https://www.jatkoaika.com/Uutiset/Kokenut-Pasi-Räsänen-Hokin- peräsimeen-–-Meille-juuri-oikea-mies/229760 Viitattu 6.4. 2021. Hän on toiminut muun muassa Lahden Pelicansin A-junioreiden valmentajana. Räsänen toimi Jami Kaupin potkujen jälkeen hänen seuraajanaan Pelicansin päävalmentajana ennen Hannu Aravirran aloittamista päävalmentajana (Aravirta nimettiin Pelicansin päävalmentajaksi heti Kaupin potkujen jälkeen, mutta aloitti toimessa vasta vuodenvaihteen nuorten MM-kisojen jälkeen). Räsänen kuului Aravirran valmennustiimiin yhdessä Pasi Nurmisen kanssa ja oli mukana nostamassa Pelicansia pudotuspelijoukkueeksi monen vuoden tauon jälkeen. Räsänen kuului Pelicansin valmennustiimiin myös Mika Toivolan päävalmentajakaudella. Lokakuussa 2010 Toivolan irtisanomisen jälkeen Räsänen nimettiin Pelicansin päävalmentajaksi. Kaudesta 2011–2012 alkaen Räsänen toimi Vaasan Sportin päävalmentajana, jota valmensi kaikkiaan kolme vuotta. Hänen sopimuksensa seurassa oli aluksi kaksivuotinen. Hänet vapautettiin tehtävästä helmikuussa 2014. Räsäsen oma pelaajaura koostuu muutamasta kaudesta silloisissa 1. ja 2. divisioonissa 1990-luvun alkupuolella. Hän on valmentanut SaPkoa, jota valmensi kuusi vuotta.https://www.eliteprospects.com/staff/598/pasi-rasanen Viitattu 6.4.2021. == Lähteet == Luokka:Suomalaiset jääkiekkovalmentajat Luokka:Vuonna 1968 syntyneet Luokka:Elävät henkilöt
Instituto Cervantes

Instituto Cervantes on vuonna 1991 perustettu Espanjan ulkoministeriön alainen instituuti, jonka tarkoitus on edistää espanjan kieltä ja Espanjan ja Latinalaisen Amerikan kulttuuria. Se on nimetty Miguel de Cervantesin mukaan ja sen suojelijana on kuningas Juan Carlos I. Instituto Cervantes järjestää kielikokeita ja myöntää todistuksia () kielitaidosta kolmella tasolla. == Aiheesta muualla == * Instituto Cervantesin www-sivut Luokka:Kulttuurijärjestöt Luokka:Espanjalaiset järjestöt
Società Dante Alighieri

Società Dante Alighieri (Dante Alighieri -seura) on vuonna 1889 perustettu järjestö, jonka tavoite on edistää italian kieltä ja kulttuuria. Se on nimetty Dante Alighierin mukaan. Perustajat olivat triesteläistä sivistyneistöä, mukana mm. Giosuè Carducci, Italian kansallisrunoilija, kirjailija ja kriitikko. Seuran pääpaikka sijaitsee Roomassa. Seuran paikallisosastoja kutsutaan nimellä “Comitato”. Paikallisosastoja on yhteensä jo yli 500, joista yli 400 Italian ulkopuolella. == Toiminta Suomessa == Suomessa toimii 13 paikallisosastoa: Haapajarvi Helsinki Jyväskylä Kemi Kotka Kuopio Lappeenranta Oulu Pori Rovaniemi Tampere Turku Vaasa Opetus- ja kulttuuriministeriö myöntää valtakunnallisten ystävyysseurojen toimintaan yleisavustuksia eli vuotuiseen toimintaan tarkoitettuja toiminta-avustuksia. Ehtona on, että toiminta on vakiintunutta sekä yhteiskunnallisesti ja kulttuuripoliittisesti vaikuttavaa. Eduskunta päättää vuosittain, minkä enimmäissumman ministeriö käyttää avustuksiin. Avustusta on myönnetty Societa Dante Alighieri di Helsinki- Helsingfors ry:lle, mutta vuodesta 2020 lähtien sen kohteeksi on ilmoitettu kaikkien Suomen Dante-seurojen toiminta. Vuosina 2012–2020 ministeriö on myöntänyt Società Dante Alighieri di Helsingille yleisavustuksia valtakunnalliseen ystävyysseuratoimintaan seuraavasti: Avustus 2012 2013 2014 2015 2016 2017 2018 2019 2020 OKM:n ystävyysseurojen yleisavustus € € € € € € € € € == Lähteet == == Aiheesta muualla == * Società Dante Alighieri Luokka:Kulttuurijärjestöt Luokka:Italialaiset järjestöt
Alliance française

Alliance française on ranskalainen järjestö, jonka tavoitteena on edistää ranskan kieltä ja kulttuuria. Sen päätavoitteena on ranskan opiskelu toisena kielenä. Järjestö perustettiin vuonna 1883, ja sen perustajiin kuuluivat mm. Louis Pasteur, Ferdinand de Lesseps, Jules Verne, Ernest Renan ja Armand Colin. Ranskan valtio kustantaa järjestön budjetista noin viisi prosenttia. Alliance française järjestää kielikokeita ja myöntää sertifikaatteja viidellä tasolla. Luokka:Ranskalaiset järjestöt Luokka:Kulttuuriorganisaatiot
Instituto Camões

Instituto Camões on portugalin kieltä ja kulttuuria edistävä järjestö. Se toimii Portugalin ulkoministeriön alaisuudessa. Järjestö perustettiin 1992 Instituto da Cultura e Língua Portuguesan seuraajaksi. Se on nimetty kirjailija Luís de Camõesin mukaan. Se ylläpitää portugalin kielen keskuksia (Centros de Língua Portuguesa) ja kulttuurikeskuksia (Centros culturais portugueses) noin kolmessakymmenessä maassa. ==Aiheesta muualla== * http://www.instituto-camoes.pt/ * Centros culturais portugueses Luokka:Kulttuurijärjestöt Luokka:Portugalilainen kulttuuri
Alfred Mosher Butts

Alfred Mosher Butts (13. huhtikuuta 1899 – 4. huhtikuuta 1993) oli yhdysvaltalainen arkkitehti. Hän valmistui vuonna 1924 ja aloitti työnsä New Yorkissa. 1930-luvun alun lamavuosina Butts jäi työttömäksi. Hänet tunnetaan yhä hänen vuonna 1938 suunnittelemastaan Scrabblesta, eräästä ajan suosituimmista lautapeleistä. Butts, Alfred Mosher Butts, Alfred Mosher Butts, Alfred Mosher Luokka:Lautapelisuunnittelijat
Philemon Arthur and the Dung

Philemon Arthur and the Dung on progressiivisen musiikin yhtye Skånesta, Ruotsista. Yhtye koostuu kahdesta henkilöstä, jotka tunnetaan vain salanimellä Philemon Arthur ja the Dung. Yhtye perustettiin 1960-luvun alkupuolella nimellä The Popbeams, mutta nimi muutettiin 1968 ensimmäisen albumin julkaisua. Duon todelliset henkilöllisyydet tietää todennäköisesti vain muutamat henkilöt Silence Records -levy-yhtiössä, sillä kyseisen levy-yhtiön kanssa he ovat työskennelleet jo vuodesta 1971. On epäilty, että duon muodostaisivat Thomas ja Mikael Wiehe. Yhtyeen musiikki on nauhoitettu kasettinauhureilla ja rätisevillä mikrofoneilla. Soittimina ovat olleet epävireiset kitarat, harmonikat, ja sekalaiset esineet kuten kattilat, paistinpannut, tuolit ja patterit. Jotkin kappaleet ovat sanoituksiltaan pelkkää hölynpölyä, kun taas jotkin kappaleet kertovat satiirisesti muun muassa kodittomuudesta ja saastumisesta. Yhtyeen nimeä kantanut vuonna 1971 julkaistu esikoisalbumi palkittiin Ruotsin Grammis-palkinnolla vuonna 1972. Palkinto ei miellyttänyt monia, ja niinpä osittain yhtyeen palkitsemisen takia palkinto jaettiin seuraavan kerran vasta vuonna 1987. Ruotsalaisen Magnus Ugglan vuonna 1987 ilmestyneellä albumilla Allting som ni gör kan jag göra bättre on Ugglan tekemä cover-versio yhtyeen "In kommer Gösta" -kappaleesta. Vuonna 2009 yhtyeen esikoisalbumi Philemon Arthur and the Dung pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. ==Diskografia== *1971 – Philemon Arthur and the Dung *1987 – 1914 års badmössor *1992 – Musikens historia del 1 och 2 (kokoelma) *2002 – Får jag spy i ditt paraply? ==Lähteet== ==Aiheesta muualla== * Yhtye Progg.se-sivustolla Luokka:Ruotsalaiset yhtyeet